වෘත්තිකයාත් පුරවැසියාත් තෘප්තිමත් රාජ්ය සේවයක් ස්ථාපිත කරනවා  ජාජබ නායක අනුර කුමාර දිසානායක පරිපූරක වෛද්ය වෘත්තියවේදී සාමූහිකයේ ජාතික සමුළුවේදී කියයි
වෘත්තිකයාත් ප්රතිලාභ ලබන පුරවැසියාත් තෘප්තිමත් වන රාජ්ය සේවයක් ස්ථාපිත කරන බව ජාතික ජන බලවේගයේ නායක අනුර කුමාර දිසානායක මහතා පැවසීය පරිපූරක වෛද්ය වෘත්තියවේදී සාමූහිකයේ ජාතික සමුළුව අමතමින් පසුගියදා වැඩිදුරටත් කතා කළ ඒ මහතා මෙසේද කීය 1917 රුසියන් විප්ලවය සිදුවුණාට පස්සේ ලෙනින් කියනවා පරණ ඇඳුම් ගලවා අලුත් ඇඳුම් ඇඳ ගැනීමේ කාලය උදා වී තිබේ කියලා අපටත් එය අදාළයි දේශපාලන පක්ෂ බෙදීම් වෘත්තිය සමිති බෙදීම් වෘත්තිමය බෙදීම් තියෙන්න ඇති ඒ සියල්ල පසෙක තබා අපි එකට එකතු විය යුතුයි මේ ජයග්රහණය අත්පත් කර ගැනීම සඳහා වෙහෙස වෙමු මැදිහත් වෙමු ඡන්දය පැවැත්වේවිද නැද්ද කියා කිසිදු දෙගිඩියාවක් තබා ගන්න එපා මේ 17 වැනිදා මැතිවරණ කොමිසමට බලය පැවරෙනවා මේ මාසය අග වෙනකොට මැතිවරණ කොමිසම විසින් මැතිවරණය පැවැත්වෙන දින ප්රකාශයට පත්කරනවා අනිවාර්යයෙන් මැතිවරණය පැවැත්වෙනවා ඊළඟට අපි මේ රට හදන්න ඕනෑ නිදහස ලබා වසර 76ක් ගෙවුණත් සිංහල දෙමළ මුස්ලිම් ජනතාව අතර සමගිය ගොඩනගන්න බැරිවෙලා තිබෙනවා සැකය අවිශ්වාසය ක්රෝධයෙන් පිරුණු රාජ්යයක් බවට පත්වෙලා තිබෙනවා ජාතීන් අතර සමගිය ගොඩනැගිය යුතුයි අපේ රටේ නීතිය තෝරු මෝරු ගැලවෙන හාල්මැස්සන් අහුවෙන නීතියක් නීතිය ඉදිරියේ හැමෝම සමානයි කියන එක සංකල්පයක් නොවී එය ප්රායෝගිකව ක්රියාවට නගන පාලනයක් අපි නිර්මාණය කළ යුතුයි අපට ශක්තිමත් රාජ්ය සේවයක් අවශ්යයි එහි නියැලෙන වෘත්තිකයාත් ප්රතිලාභ ලබා ගන්නා පුරවැසියාත් තෘප්තිමත් වන රාජ්ය සේවයක් අපි ස්ථාපිත කරනවා ඒ වගේම ශක්තිමත් විදෙස් ප්රතිපත්තියක් අපට අවශ්යයි ලෝකය සන්නිවේදනයෙන් වෙළඳපොළෙන් ගමනාගමනයෙන් ගැටගැසී තිබෙනවා කුඩා වී තිබෙන ලෝකයේ හුදකලා වී නොසිට අන්තර් සම්බන්ධතාවයන් ගොඩනඟා ගනිමින් ලෝකයත් සමග ඉදිරියට යා යුතුව තිබෙනවා සමහර රාජ්යවල සමාගම් සල්ලි දීලා අපේ නායකයන්ව ගත්තා සමහර ව්යාපෘති සිදුවුණේ සමහර දේශපාලන තීන්දු තීරණ ගනු ලැබුවේ සමාගම්වල සල්ලිවලට මිසක් විදෙස් ප්රතිපත්ති අනුව නොවෙයි හැබැයි ලෝකයේ කිසිදු සමාගමකට අපිව මිලදී ගන්න බැහැ ජාතික සමගිය නීතියේ විධානයේ ආධිපත්යය ශක්තිමත් රාජ්ය සේවය ශක්තිමත් විදෙස් ප්රතිපත්තිය වංචාදූෂණයනාස්තියෙන් තොර පාලනය නැතිව මේ රට හදන්න බැහැ ලෝකය වේගයෙන් ඉස්සරහට යන්නේ අලුත් තාක්ෂණයත් එක්ක විසිවන සියවසේ සෑම ක්ෂේත්රයකම විශාල පරිවර්තනයන් සිදුවුණා ලෝකයට අවශ්ය ආහාර මිනිසුන්ගේ ආයු කාලය වැඩිකිරීම විසිවන සියවසට පෙර කරන ලද පර්යේෂණයන් නිසා අත්පත් කරගත ජයග්රහණයන්ගේ ප්රතිඵලයන් ඒ ජයග්රහණයන් අපේ ආර්ථිකයත් එක්ක ගැටගහගෙන ඉස්සරහට ගෙනියන්න අපි අසමත් වුණා නවීන තාක්ෂණයේ වර්ධනයන් අපේ ආර්ථිකයට යොදා ගන්නේ කෙසේද යන්න හිතන්න ඕනෑ අපි පර්යේෂණ හා සංවර්ධනය කෙරෙහි වැඩි අවධානයක් යොදන්න ඕනෑ වෘත්තියවේදීන් රට අත්හැර යාම නවත්වන්න නම් අපේ දරුවන්ගේ අනාගතය පිළිබඳ විශ්වාසයක් සහ ස්ථිරත්වයක් ගොඩනඟන්න ඕනෑ ඒ වගේම වෘත්තියට සරිලන වැටුපක් අනුග්රහයක් ලබාදිය යුතුයි ඔබගේ වෘත්තියේ ආරක්ෂාවත් අනන්යතාවත් රැකෙන ආකාරයේ සේවා ව්යවස්ථාවක් අපි හදනවා ලෝකයේ ඉදිරියට යාමට පශ්චාත් උපාධි අවශ්යයි දියුණු රටවල් වැඩි වශයෙන් අවධානය යොමුකොට තිබෙන්නේ පශ්චාත් උපාධි ආයතනවලටයි අපිට පූර්ණකාලීන පශ්චාත් උපාධි ආයතන නැහැ ලෝකයේ ප්රාථමික අධ්යාපනයෙන් උඩ තමයි පර්යේෂණ සිදුවෙන්නේ අපි අධ්යාපනයේ ඊළඟ පියවර ලෙස වෘත්තිමය ක්ෂේත්රය උඩට ගන්න නම් පර්යේෂණ ක්ෂේත්ර ගේන්න නම් පශ්චාත් උපාධි විධිමත්භාවයට පත් කළ යුතුයි විසිරී තිබෙන දුර්වලභාවයට පත්වී තිබෙන අක්රමවත්ව තිබෙන අපේ ආර්ථිකයත් අධ්යාපනයත් නිපුණතාවයනුත් ඉදිරියට ගැනීමේදී වැදගත් වන පශ්චාත් උපාධිය කෙරෙහි අවධානය යොමුකරනවා අපිට හොඳ අදහස් සංකල්ප තිබෙනවා මේ පාදඩ කැත දේශපාලනය වෙනස් කළේ නැත්නම් අපේ රටට අඟලක් හෝ ඉදිරියට යන්න බැහැ ඒ සඳහා මේ ජනාධිපතිවරණය වැදගත් වෙනවා ඒ සඳහා අපි මැදිහත් වෙමු ජනතාවට කතා කරන්න මේ පරිවර්තනයේ කොටස්කරුවන් බවට පත්වෙන්න